पाएं अपने शहर की ताज़ा ख़बरें और फ्री ई-पेपरडाउनलोड करें
जिला पुलिस ने दो अलग-अलग जगह पर रेड के दौरान दो शराब तस्करों को 22 बोतल ठेका शराब समेत पकड़ा है। एक तस्कर घर में शराब बेच रहा था, जबकि दूसरा पैदल बेचने जा रहा था। पुलिस ने दोनों के खिलाफ एक्साइज एक्ट के तहत केस दर्ज कर लिया है। पहले मामले में थाना बेगोवाल के एएसआई बलविंदर सिंह ने बताया कि सूचना मिली कि बेगोवाल में लवप्रीत सिंह उर्फ कंडा ने घर में बिना लाइसेंस शराब रखी हुई है और अब ग्राहकों काे बेच रहा है। पुलिस ने रेड कर उसे पकड़ लिया।
वहीं, 12 बोतल फस्ट च्वाइस शराब बरामद हुई है। इसके अलावा थाना सदर के एएसआई बलबीर सिंह ने बताया कि वे गांव काहलवां सिधवां को जा रहे थे। रास्ते में उनको एक युवक कंधे पर प्लास्टिक का बोरा लेकर आ रहा था। पुलिस ने तुरंत पीछा कर उसे पकड़ा तो उसके कब्जे से ठेका शराब की 10 बोतल शराब बरामद हुई। आरोपी की पहचान सतविंदर सिंह उर्फ काहलवां के रूप में हुई है।
दो तस्कारों से 560 नशीली गोलियां बरामद
कपूरथला थाना सुल्तानपुर लोधी पुलिस ने नाकाबंदी के दौरान दो तस्करों को 560 नशीली गोलियों सहित पकड़ा है। एएसआई गुरदेव सिंह ने बताया कि गांव की तरफ हाजी श्मशानघाट के पास एक युवक की तलाशी ली तो उसकी जेब से 290 नशीली गोलियां मिली। आरोपी की पहचान अर्पण सिंह निवासी लाटवालां के रूप में हुई है। इसी तरह नाकाबंदी के दौरान रविंद्र निवासी भागोराईयां को 270 नशीली गोलियों सहित पकड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn